Hotărârea Curții (Camera a treia) din 14 martie 2024 (cerere de decizie preliminară formulată de Finanzgericht Düsseldorf – Germania) – f6 Cigarettenfabrik GmbH & Co. KG/Hauptzollamt Bielefeld
(Cauza C-336/221, f6 Cigarettenfabrik)
[Trimitere preliminară – Fiscalitate – Regimul general al accizelor – Directiva 2008/118/CE – Articolul 1 alineatul (2) – Taxe indirecte suplimentare asupra produselor accizabile – Condiții de percepere – Anumit scop urmărit de taxă – Accize aplicabile tutunului prelucrat – Directiva 2011/64/UE – Articolul 14 – Norme de impunere – Respectarea acestor reguli de taxele indirecte suplimentare asupra produselor accizabile – Tutun de încălzit – Reglementare națională care prevede pentru acest tutun o structură și o cotă de impozitare diferite de cele aplicabile categoriei „alte tipuri de tutun de fumat”]
Limba de procedură: germana
Instanța de trimitere
Finanzgericht Düsseldorf
Părțile din procedura principală
Reclamantă: f6 Cigarettenfabrik GmbH & Co. KG
Pârât: Hauptzollamt Bielefeld
Dispozitivul
Articolul 1 alineatul (2) din Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE
trebuie interpretat în sensul că
noțiunea de „taxă indirectă suplimentară percepută în anumite scopuri asupra unui produs accizabil” acoperă o taxă suplimentară aplicabilă tutunului de încălzit, al cărei cuantum se ridică la 80 % din cuantumul accizei aplicabile țigaretelor, din care se deduce cuantumul accizei aplicabile acestui tutun de încălzit.
____________
1     JO C 318, 22.8.2022.